stanford-oval/wikipedia huggingface dataset:
Mårten Mickos

| Mårten Mickos |
| --- | --- |
 Mårten Mickos vuonna 2010
Henkilötiedot
Syntynyt: 6. marraskuuta 1962 (ikä 61) Espoo
Kansalaisuus:  Suomi
Ammatti:  ohjelmistoalan yritysjohtaja ja hallitusammattilainen
Mårten Gustaf Mickos (s. 6. marraskuuta 1962 Espoo) on Kalifornian Piilaaksossa toimiva suomalainen ohjelmistoalan yritysjohtaja ja hallitusammattilainen.
Mickos saavutti maailmanlaajuista tunnettuutta toimiessaan tammikuusta 2001 helmikuuhun 2008 Sun Microsystemsille miljardilla dollarilla myydyn tietokantayritys MySQL AB:n toimitusjohtajana.
Keväästä 2010 lähtien hän on työskennellyt pilviohjelmistoja kehittävän Eucalyptus Systemsin toimitusjohtajana ja vuodesta 2012 Nokian hallituksen jäsenenä. Vuonna 2014 Hewlett-Packard osti Eucalyptuksen, ja Mickos siirtyi HP:n palvelukseen.
Hän on aktiivinen bloggaaja ja puhuja erityisesti johtamisen, avoimen lähdekoodin liiketoimintamallien sekä pilviteknologian aihealueilla.
Aiemmin hän on toiminut Electrosonicin hallituksessa (2009–2012) ja Mozilla Messagingin (2008–2011) ja RightScalen hallituksissa (2010–2011).
Syyskuusta 2009 kevääseen 2010 hän oli vieraileva yrittäjä Entrepreneur in Residence piilaaksolaisessa pääomasijoitusyhtiö Benchmark Capitalissa. sekä keväällä 2010 Lontoolaisessa Index Ventures:ssa.
Helmikuusta 2008 maaliskuuhun 2009 Mickos oli Sun Microsystemsin Sun Microsystems tietokantaliiketoimintojen johtaja yhtiön ostettua MySQL:n.
Tätä aiemmin hän toimi Matchon Sports -yrityksen toimitusjohtajana. Englantilaisen jalkapallon uutispalveluna aloittanut ja sittemmin teknologia-alustansa tuotteistanut yhtiö ajautui teknokuplien puhjetessa konkurssiin.. Hänen muita tehtäviään ovat olleet: Intellitel Communications – toimitusjohtaja; Solid Information Technology – kanavamarkkinointijohtaja; ViSolutions – myyntijohtaja; Valtion Tietokonekeskus – vientijohtaja; Polycon – partneri.
Mickos on Teknillisestä korkeakoulusta valmistunut diplomi-insinööri. Hän perusti 24-vuotiaana opiskelijakavereiden kanssa ohjelmistoyrityksen Polycon Ab vuonna 1987.
Hän sai vuonna 2006 Nokia Oyj:n Säätiön myöntämän tunnustuspalkinnon avoimen lähdekoodin käytön edistämisestä sekä ansiokkaasta kansainvälisen ohjelmistoalan yrityksen kehittämisestä. Tietokonealan ammattilehti Tietoviikko valitsi Mickoksen vuoden 2006 tivi-vaikuttajaksi.
Mickos sai tekniikan kunniatohtorin arvonimen Aalto-yliopistosta vuonna 2022.
Kirjoituksia ja videoita

Luentoja, opastusta ja tukea Aaltoes -opiskelijoille
Boardman 2020:
Yhteen hiileen voi puhaltaa eri suunnista (Arkistoitu – Internet Archive)
Muutoksentekijät:
Kaiken liiketoiminnan A ja O löytyy uskalluksesta (Arkistoitu – Internet Archive)
Twitter:
Twitter-profiili
Kirjoituksia ja videoita > Englanniksi

Puhe Stanfordissa yrittäjyydestä ja yrittämisestä:
Video (Arkistoitu – Internet Archive)
Audio (Arkistoitu – Internet Archive)
Eucalyptus Systems:
Toimitusjohtajan blogi: (Arkistoitu – Internet Archive)
Santalales

| Santalales |
| --- | --- |
 Santalum haleakalae
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Santalales  Dumort.
Katso myös
   Santalales Wikispeciesissä   Santalales Commonsissa 
Infobox OKNimi-testi OK: 
Santalales on varsinaiskaksisirkkaisiin, Rosopsida, kuuluva lahko, joka käsittää pääasiassa enemmän tai vähemmän loiselämään sopeutuneita kasveja. Ne ovat enimmäkseen puuvartisia ja joko maassa tai puiden oksilla kasvavia. Isäntänsä juuriin tai oksiin ne kasvattavat imuelimiä eli haustorioita, joiden välityksellä saavat ravintoa siitä.
Lehdet ovat ehyet ja kukinnot viuhkomaiset. Kukan verhiö on usein surkastunut ja heteenponnet kiinnittyvät palhoon tyvestään. Siitepöly on kolpaattinen (rakomaisia itureikiä) tai poraattinen (pyöreitä itureikiä). Sikiäimessä on riippuvia siemenaiheita, vartaloita on yksi ja luotti on pieni ja pallomainen. Hedelmä on yksisiemeninen luumarja, jossa verhiö säilyy pysyvänä.
Lahkon iäksi arvioidaan 115–113 miljoonaa vuotta.
Heimot

Viimeaikaisten käsitysten (APG III) mukaan lahkoon kuuluu kolmetoista heimoa.
Erythropalaceae
4 sukua ja 40 lajia tropiikissa
synonyymi: Heisteriaceae
Strombosiaceae
6 sukua ja 18 lajia tropiikissa (nimisuku ruotolehdet Strombosia)
synonyymit: Scorodocarpaceae, Tetrastylidiaceae
Coulaceae
3 sukua ja 3 lajia tropiikissa
Ximeniaceae
4 sukua ja 13 lajia trooppisilla, subtrooppisilla ja lauhkeilla alueilla (nimisuku papinmarjat Ximenia)
Aptandraceae
8 sukua ja 34 lajia tropiikissa.
synonyymit: Cathedraceae, Chaunochitonaceae, Harmandiaceae
Olacaceae
3 sukua ja 57 lajia tropiikissa
Octoknemaceae
yksi suku (Octoknema) ja 14 lajia trooppisessa Afrikassa
Loranthaceae
68 sukua ja 950 lajia yleismaailmallisesti  (nimisuku Loranthus)
synonyymit: Bifariaceae, Elytranthaceae, Gaiadendraceae, Nuytsiaceae, Psittacanthaceae
Misodendraceae
yksi suku (Misodendrum) ja 8 lajia Etelä-Amerikan viileissä osissa
Schoepfiaceae
3 sukua ja 55 lajia trooppisessa Amerikassa ja Kaakkois-Aasiassa
synonyymi: Arjonaceae
Opiliaceae
11 sukua ja 36 lajia tropiikissa
synonyymit: Anthobolaceae, Cansjeraceae
Santalaceae – santelikasvit eli santelipuukasvit
44 sukua ja 990 lajia lähes yleismaailmallisesti, erityisesti tropiikissa
tunnettuja lajeja mm. misteli ja intiansanteli
synonyymit: Amphorogynaceae, Arceuthobiaceae, Canopodaceae, Cervantesiaceae, Dendrophthoraceae, Eremolepidaceae, Exocarpaceae, Ginalloaceae, Lepidocerataceae, Nanodeaceae, Osyridaceae, Phoradendraceae, Thesiaceae, Viscaceae
Balanophoraceae
17 sukua ja 50 lajia lähinnä trooppisilla ja subtrooppisilla alueilla
synonyymit: Dactylanthaceae, Hachetteaceae, Helosaceae, Langsdorffiaceae, Lophophytaceae, Mystropetalaceae, Sarcophytaceae, Scybaliaceae.
Mi Plan

| Mi Plan Nelly Furtado |
| --- | --- | --- |

Studioalbumin tiedot
 Äänitetty : 2008–2009
 Julkaistu: 15. syyskuuta 2009
 Tyylilaji: latin pop, pop rock
 Kesto: 44.39
 Levy-yhtiö: Nelstar Music, Universal Latino
Listasijoitukset
  39.
Nelly Furtadon muut studioalbumit
| Loose 2006 | Mi Plan 2009 | The Best of Nelly Furtado 2010 |
Singlet albumilta Mi Plan
 ”Manos al Aire” Julkaistu: 30. kesäkuuta 2009  ”Más” Julkaistu: 18. joulukuuta 2009  ”Bajo Otra Luz” Julkaistu: 15. kesäkuuta 2010
Mi Plan (suom. Suunnitelmani) on ensimmäinen espanjankielinen kokopitkä albumi kanadalaiselta laulaja-laulunkirjoittaja Nelly Furtadolta ja hänen neljäs studioalbuminsa. Se julkaistiin 15. syyskuuta 2009. Albumilta on julkaistu singlet ja musiikkivideot kappaleista "Manos al Aire" ja "Màs", sekä vain musiikkivideo kappaleesta "Fuerte". Metacritic arvosteli albumin pistein 71/100. Furtado sanoo suurimmaksi inspiraatiokseen espanjan kielen CNN:n haastattelussa.[lähde? ]
Albumin synty

Furtado tutustui kanadalaiseen laulaja-laulunkirjoittaja Alex Cúbaan 2008, ja he alkoivat kirjoittaa kappaleita yhdessä. Furtadon mukaan hän (Nelly Furtado) huomasi että hän kirjoitti vain espanjankielisiä kappaleita. Aluksi Nelly Furtadon piti julkaista kaksi albumia; yksi espanjaksi ja yksi portugaliksi, mutta portugalilevy taisi jäädä pois kokonaan, ja laulut kirjoitettiin espanjaksi, ja laitettiin Mi Planille.[lähde? ]
Kappaleet

Manos al Aire – 3.29 (säv. Nelly Furtado, James Bryan, Alex Cuba)
Más – 3.31 (säv. Furtado, Lester Méndez, Andrés Recio)
Mi Plan – 4.05 (feat. Alex Cuba, säv. Furtado, Bryan, Cuba)
Sueños – 3.10 (säv. Furtado, Bryan, Cuba, san. feat. Alejandro Fernández)
Bajo Otra Luz – 4.19 (säv. Julieta Venegas, Maria "La Mala" Rodríguez, san. feat. Julieta Venegas & La Mala Rodríguez)
Vacación – 3.43 (säv. Furtado, Mendez, Venegas)
Suficiente Tiempo – 3.03 (säv. Furtado, Cuba)
Fuerte – 3.24 (feat. Concha Buika, säv. Furtado, Bryan, Cuba)
Silencio – 3.34 (feat. Josh Groban, säv. Furtado, Mendez, Julio Reyes Copello)
Como Lluvia – 3.37 (feat. Juan Luis Guerra, säv. Furtado, Mendez, Juan Luis Guerra)
Feliz Cumpleaños – 8.44 (Sisältää piilotetun kappaleen "Fantasma" 5:11 alkaen)
Singlet

"Manos al Aire" on Mi Plan -albumin esikoissingle, joka julkaistiin maailmanlaajuisesti 30. kesäkuuta 2009, ja kappaleen lataus oli mahdollista 1. heinäkuuta 2009. Suomeen se kuitenkin rantautui noin puolta vuotta myöhemmin, marraskuussa 2009.
"Más" on albumin toinen single, joka julkaistiin Amerikan radioissa lokakuussa, ja Saksan radioissa 18. joulukuuta 2009. Fyysinen julkaisu, eli cd:lle, ei ole vielä julkaistu.
"Bajo Otra Luz" on kolmas single albumilta. Furtadon mukaan, video kuvattiin toukokuun 15.-16. päivänä. Venegas ei esiinny videolla eikä radioversiolla raskautensa vuoksi. Taustalaulut äänitti espanjalainen laulaja Celia Palli.
Singlet > Promosinglet

Albumin julkaisun kunniaksi, kolme mainossingleä julkaistiin yksinoikeudella Applen iTunes Storessa. Tätä kutsuttiin nimellä ”Countdown to Mi Plan.”
”Más” (suom. Enemmän tai Lisää) oli ensimmäinen mainossingle, julkaistu 21. heinäkuuta 2009. Nykyään se on toinen julkaistu single albumilta.
”Mi Plan" (suom. Suunnitelmani) (Alex Cúban kanssa) oli toinen mainossingle albumilta, julkaistu 11. elokuuta 2009.
”Bajo Otra Luz” (suom. Toisen Valon Alla) (Julieta Venegasin ja La Mala Rodríguezin kanssa), oli kolmas ja viimeinen mainossingle. Se julkaistiin 31. elokuuta 2009.
”Silencio” (suom. Hiljaisuus) (Josh Grobanin kanssa) julkaistiin 1. syyskuuta 2009 musiikkipalvelu Rhapsodyn kautta.
Arvostelut

Allmusic:
Entertainment Weekly: C
Aiheesta muualla

Nellyfurtado.com — Nelly Furtadon kotisivut (englanniksi)
Namdaphan kansallispuisto

Namdaphan kansallispuisto on kansallispuisto Intian luoteisosissa. Puisto perustettiin luonnonsuojelualueeksi vuonna 1972 ja julistettiin kansallispuistoksi ja tiikeriensuojelualueeksi vuonna 1983.
Kansallispuiston pinta-ala on 1 985 neliökilometriä ja se sijaitsee 200–4 571 metrin korkeudella merenpinnasta.
Namdaphan kansallispuistosta on löydetty yli 1 000 kasvilajia, joista useat ovat harvinaisia, uhanalaisia tai kotoperäisiä. Puiston alueella tavataan noin 100 nisäkäslajia ja vähintään 500 lintulajia.
Sapria himalayana on harvinainen loiskasvi, jota tavataan puistossa.
Aiheesta muualla

Kuvia tai muita tiedostoja aiheesta Namdaphan kansallispuisto Wikimedia Commonsissa
Intian kansallispuistot
Andamaanit ja Nikobaarit: Campbell Bay
Galathea
Mahatma Gandhi
Mt. Harriet Island
Middle Button Island
North Button Island
Rani Jhansi
Saddle Peak
South Button Island Andhra Pradesh: Kasu Brahmananda Reddy
Mahavir Harina Vanasthali
Mrugavani
Sri Venkateswara Arunachal Pradesh: Mouling
Namdapha Assam: Dibru-Saikhowa
Kaziranga
Manas
Nameri
Orang Bihar: Valmiki Chhattisgarh: Indravati
Kanger Ghati Goa: Mollem  Gujarat: Blackbuck
Gir
Marine
Vansda Haryana: Kalesar
Sultanpur Himachal Pradesh: Great Himalayan
Pin Valley Jammu & Kashmir: Dachigam
Hemis
Kishtwar
Salim Ali Jharkhand: Betla Karnataka: Anshi
Bandipur
Bannerghatta
Kudremukh
Nagarhole Kerala: Eravikulam
Mathikettan Shola
Periyar
Silent Valley
Wayanad Madhya Pradesh: Bandhavgarh
Fossil
Kanha
Madhav
Panna
Pench
Sanjay
Satpura
Van Vihar Maharastra: Chandoli
Gugamal
Navegaon
Pench
Sanjay Gandhi
Tadoba Manipur: Keibul Lamjao
Sirohi Meghalaya: Balphakram
Nokrek Mizoram: Murlen
Phawngpui Nagaland: Intanki Odisha: Bhitarkanika
Simlipal Rajasthan: Darrah
Desert
Keoladeo
Ranthambhore
Sariska Sikkim: Khangchendzonga Tamil Nadu: Guindy
Gulf of Mannar
Indira Gandhi
Mudumalai
Mukurthi Uttar Pradesh: Nawabganj
Dudhwa Uttarakhand: Corbett
Gangotri
Govind
Nanda Devi
Rajaji
Valley of Flowers Länsi-Bengali: Buxa
Gorumara
Neora Valley
Singalila
Sundarbans
Suojelualueet
Kansallispuistot
Intian suojelualueet
Sammy Korir

Sammy Korir (s. 12. joulukuuta 1971) on kenialainen kestävyysjuoksija, joka keskittyi urallaan pääasiassa maratonjuoksuun.
Korir on historian toinen henkilö, joka on juossut maratonin alle kahden tunnin ja viiden minuutin. Tämä tapahtui hänen sijoituttuaan toiseksi vuonna 2003 Berliinin maratonilla, sekunnin voittajalle ja uuden maailmanennätyksen juosseelle Paul Tergatille hävinneenä ajalla 2.04.56. Kyseisessä kilpailussa hänen oli alun perin tarkoitus toimia jäniksenä, mutta hän tunsi olonsa vahvaksi juoksun edetessä ja päätti taistella kilpailun voitosta.
Samana vuonna Korir kävi Evans Rutton kanssa tiukan kamppailun Lontoon maratonin voitosta. Kilpailun loppupuolella molemmat liukastuivat kostealla asvaltilla ja nousivat ylös, mutta myös tällä kertaa Korir jäi kakkoseksi. Vuonna 2006 hän voitti Rotterdamin maratonin ajalla 2.06.38, mikä oli kauden maailmantilaston kakkosaika. Lisäksi hän on voittanut muun muassa Amsterdamin maratonin kahdesti.
Tammikuussa 2008 Korirista tuli historian ensimmäinen henkilö, joka on alittanut 2.09 maratonilla kymmenen kertaa.
Korir on 175 senttimetriä pitkä ja painaa 60 kilogrammaa.
Sean Pronger

| Sean Pronger> Henkilötiedot |
| --- | --- |
Syntynyt: 30. marraskuuta 1972 (ikä 51) Thunder Bay, Ontario
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  95 kg
Pelinumero:  29
Pelaajaura
Pääsarjaura:  1994–2005
Seurat:  Mighty Ducks of Anaheim (NHL) Pittsburgh Penguins (NHL) New York Rangers (NHL) Los Angeles Kings (NHL) Boston Bruins (NHL) Columbus Blue Jackets (NHL) Vancouver Canucks (NHL) Frankfurt Lions (DEL)
NHL-varaus:  51. varaus, 1991 Vancouver Canucks
Sean Pronger (s. 30. marraskuuta 1972 Thunder Bay, Ontario) on kanadansuomalainen uransa lopettanut jääkiekkoilija, pelipaikaltaan keskushyökkääjä. Hän pelasi  260 ottelua NHL:ssä. Pronger pelasi enimmäkseen AHL:ssä. Entinen NHL-tähti Chris Pronger on Seanin veli. Prongereiden äiti Eila on kotoisin Porista.
Myyrmäen urheilutalo

| Myyrmäen urheilutalo |
| --- | --- |
 Myyrmäen urheilutalo Myyrmäenraitilla. Talo pitää sisällään mm. Myyrmäen uimahallin.
Sijainti:  Myyrmäki, Vantaa, Suomi
Koordinaatit:  60°15′55″N 24°51′05″E﻿ / ﻿60.2652°N 24.8513°E﻿ / 60.2652; 24.8513
Rakennustyyppi:  urheiluhalli
Suunnittelija:  Ilpo Hälvä (d)
Valmistumisvuosi:  1974
 fiMyyrmäen urheilutalo 
  
Myyrmäenraittia Vantaan Myyrmäessä. Kuvassa etuoikealla Vaskivuoren lukion rakennus, taaempana Myyrmäen urheilutalo.
Myyrmäen urheilutalo on Vantaan Myyrmäessä sijaitseva urheiluhalli. Urheilutalo toimii salibandyseura SB Vantaan ja käsipalloseura Atlaksen kotihallina. Myös koripallon SM-sarjassa pelannut Vantaan Pussihukat käytti hallia kotiareenanaan.
Urheilutalon tiloihin kuuluu palloilusalin lisäksi myös painitilat, voimistelusali sekä voimailutilat. Rakennuksesta löytyy myös uimahalli ja kahvio.
Historiaa

Myyrmäen urheilutalo valmistui syksyllä 1974 arkkitehti Ilpo Halvan suunnittelemana. Sen kokonaistilavuus oli alun perin 34 000 kuutiometriä ja lattia-ala 6 000 neliömetriä.
Historiaa > Uimahalli

Myyrmäen uimahallissa oli alun perin kolme allasta: kahdeksanratainen 25 metrin allas, erillinen hyppyallas 1 ja 3 metrin ponnahduslaudoin sekä 12 × 8 metrin lastenallas.
Historiaa > Urheiluhalli

Urheiluhalli rakennettiin täyttämään pallopelien kansainväliset mitat ja oli pääkaupunkiseudun toinen täysmittainen käsipallokenttä samoihin aikoihin valmistuneen Tapiolan ohella. Katsomo mitoitettiin jopa tuhannelle ihmiselle. Rakennukseen tuli myös 214 neliömetrin kuntosali, 130 neliömetrin voimailusali, parisataa neliömetriä erilaisia vapaa-ajan tiloja sekä kahvila-ravintola ja parturi-kampaamo.
Urheilutalo suunniteltiin palvelemaan myös viereisen Myyrmäen yhteiskoulun (nyk. Vaskivuoren lukio) liikunnanopetustarpeita.
Aiheesta muualla

Myyrmäen uimahalli ja kuntosali (vantaa.fi)
Sisäkuva Myyrmäen urheilutalosta
Médée Miracle

| Médée Miracle |
| --- | --- |

Ohjaaja:  Tonino De Bernardi
Käsikirjoittaja:  Tonino De Bernardi
Tuottaja:   Tonino De Bernardi  Stéphanie Andriot  Ronald Chammah  Richard Kravetz 
Säveltäjä:  Warren Ellis
Kuvaaja:  Tommaso Borgstrom
Leikkaaja:  Pietro Lassandro
Pääosat:  Isabelle Huppert
Valmistustiedot
Valmistusmaa:   Ranska  Italia 
Tuotantoyhtiö:   Lontane Provincie Film  Stella Films  Les Films du Camélia  Arte France Cinéma 
Ensi-ilta:   2007-9-88. syyskuuta 2007 (Venetsian elokuvajuhlat, Italia)  2011-3-3030. maaliskuuta 2011 (Ranska)  
Kesto:  83 minuuttia
Alkuperäiskieli:  ranska
Aiheesta muualla
IMDb 
AllMovie
Infobox OKNimi-testi OK: 
Médée Miracle (kansainvälisesti Medea Miracle) on vuonna 2007 ensi-iltansa saanut Tonino De Bernardin ohjaama ja käsikirjoittama ranskalais-italialainen draamaelokuva, jonka pääosassa on Isabelle Huppert. Elokuva pohjautuu kreikkalaiseen mytologiaan ja sen henkilöhahmoihin, mutta sijoittuu nykyajan Pariisiin.
Médée Miracle kuvattiin Pariisin esikaupungeissa muutamassa päivässä, ja sen tuotantoyhtiöinä olivat Lontane Provincie Film, Stella Films, Les Films du Camélia ja Arte France Cinéma. Elokuva sai ensi-iltansa Italiassa, Venetsian elokuvajuhlien Orizzonti-esityssarjassa 8. syyskuuta 2007. Elokuva sai Ranskassa teatteriensi-iltansa 30. maaliskuuta 2011 ja oli Baba Yaga Distributionin teatterilevittämä.
Juoni

Keskieurooppalainen Irène (Isabelle Huppert) jättää kotimaansa ja muuttaa Pariisiin aloittaakseen uuden elämän ranskalaisen aviomiehensä Jasonin (Tommaso Ragno) ja kahden tyttärensä kanssa. Jason ostaa Pariisista kahvilan ja Irène alkaa työskennellä kabareelaulajana. Kun Jason pettää ja jättää Irènen ranskalaisnaisen takia, Irène alkaa janota kostoa, joka ajaa hänet hulluuden partaalle.
Näyttelijät

| 0 | 1 | 2 |
| --- | --- | --- |
|  Isabelle Huppert  | … |  Irène   |
|  Tommaso Ragno  | … |  Jason   |
|  Lou Castel  | … |  Créon   |
|  Marco Sgrosso  | … |  Absirtho   |
|  Giulietta De Bernardi  | … |  Martha   |
|  Rossella Dassu  | … |  Louise   |
Aiheesta muualla

Médée Miracle Internet Movie Databasessa (englanniksi)
Médée Miracle AllMoviessa. (englanniksi)
Médée Miracle AlloCinéssä (ranskaksi)
Médée Miracle UniFrancessa (ranskaksi)
Myllylampi (Mäntyharju, Miekka)

| Myllylampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°26′23″N, 26°38′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskujoki:  Volanjoki Lahnaveteen 
Järvinumero:  14.916.1.001
Mittaustietoja
Pinnankorkeus:  81,7 m  
Pituus:  960 m  
Leveys:  440 m  
Rantaviiva:  3,144 km  
Pinta-ala:  20,565 ha  
Saaria:  3 
 fiMyllylampi 
Myllylampi  on Etelä-Savossa Mäntyharjulla  Miekan lähellä sijaitseva lampi.
Maantietoa

Lampi on 960 metriä pitkä, 440 metriä leveä, ja sen pinta-ala on 21 hehtaaria. Lammella on kartan mukaan kolme saarta.  Sen rantaviivan pituus on 3,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Volanjoen alueeseen (14.916) se kuuluu. Lammen vedenpinnan korkeus on 81,7 metriä mpy.
Namchi

| Namchi |
| --- | --- |
 Yli 40-metrinen Padmasambhavaa esittävä patsas
 Namchi
 Koordinaatit: 27°17′N, 88°35′E 
Valtio:   Intia
Osavaltio:  Sikkim
Piirikunta:  Etelä-Sikkim
Väkiluku (2011):  12 190
Suuntanumero(t):  03595
Infobox OKVirheellinen NIMI-arvo: 
Namchi on Intian Sikkimin osavaltiossa sijaitseva kaupunki, joka toimii Etelä-Sikkimin piirikunnan hallinnollisena keskuksena. Sieltä on noin 78 kilometrin matka osavaltion pääkaupunki Gangtokiin. Nimi Namchi tarkoittaa taivaan huippua. Siellä järjestetään vuosittain lokakuussa Namchi Mahotsav -kulttuurifestivaali. Juhlassa esitellään paikallisten kansojen taide- ja kulttuuriperintöä sekä käsitöitä.
Namchissa sijaitsee jalkapalloilija Baichung Bhutian kunniaksi rakennettu jalkapallostadion.
Väestö

Vuoden 2011 väestönlaskennan mukaan Namchin väkiluku on 12 190, joista noin 56 prosenttia on hindulaisia, buddhalaisia on 23 prosenttia, kristittyjä 15 prosenttia ja islaminuskoisia 4 prosenttia. Lukutaitoisten osuus väestöstä on 88 prosenttia.
Aiheesta muualla

Kuvia tai muita tiedostoja aiheesta Namchi Wikimedia Commonsissa
Sam Oldham

| Mitalit | Mitalit | Mitalit |  |
| --- | --- | --- | --- |
|  Sam Oldham vuonna 2015  |  Sam Oldham vuonna 2015  |  Sam Oldham vuonna 2015  |  |
Maa:  Yhdistynyt kuningaskunta
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | joukkuekilpailu |  |
| EM-kilpailut   | EM-kilpailut   | EM-kilpailut   |  |
|  Hopeaa | Moskova 2013 | rekki |  |
|  Hopeaa | Sofia 2014 | joukkuekilpailu |  |
|  Hopeaa | Sofia 2014 | rekki |  |
|  Hopeaa | Montpellier 2015 | rekki |  |
Maa:  Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | joukkuekilpailu |  |
Sam Joshua Oldham (s. 17. helmikuuta 1993 Nottingham) on brittiläinen telinevoimistelija. 168 senttimetriä pitkä ja 62 kilogrammaa painava Oldham edustaa Loughborough Studentsia. Hänen valmentajanaan toimii Andrei Popov.
Oldham saavutti joukkuekilpailun pronssia vuoden 2012 kesäolympialaisista Lontoosta. Hän kilpaili myös henkilökohtaisissa lajeissa ilman menestystä. EM-kilpailuista Oldhamilla on kolme hopeaa rekiltä ja yksi hopea joukkuekilpailusta. Vuoden 2014 Kansainyhteisön kisoissa Glasgow'ssa Oldham kilpaili Englannin edustajana saavuttaen kultaa joukkuekilpailusta.
Oldham saavutti kultaa rekiltä ja hopeaa hevoselta vuoden 2010 nuorten kesäolympialaisista. Vuoden 2009 Euroopan nuorten kesäolympiafestivaaleilta Tampereelta Oldham voitti kaksi kultaa.
Aiheesta muualla

Kuvia tai muita tiedostoja aiheesta Sam Oldham Wikimedia Commonsissa
Samoan o le Ao o le Malon vaali 2022

Samoan o le Ao o le Malon vuoden 2022 vaali järjestettiin 23. elokuuta. O le Ao o le Malo on nimitys jota käytetään Samoan valtionpäämiehestä.
O le Ao o le Malon valitsee Samoan parlamentti. Valtionpämiehen virkakauden pituus on 5 vuotta, mutta 2021 hallitus alkoi selvittää, josko maan perustuslakia muuttaa siten, että o le Ao o le Malon virka olisi elinikäinen.
Istuva o le Ao o le Malo, Tuimalealiʻifano Vaʻaletoʻa Sualauvi II, oli vuoden 2022 vaalien ainoa ehdokas, minkä johdosta pääministeri Naomi Mataʻafa nimitti hänet jatkokaudelle.
Myllylampi (Mikkeli, Otava)

| Myllylampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°38′34″N, 27°01′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.144
Mittaustietoja
Pinnankorkeus:  107,1 m  
Pituus:  930 m  
Leveys:  360 m  
Rantaviiva:  3,002 km  
Pinta-ala:  18,71 ha  
Saaria:  1 
 fiMyllylampi 
Myllylampi  on Etelä-Savossa Mikkelissä  Otavan lähellä sijaitseva lampi.
Maantietoa

Lampi on 930 metriä pitkä, 360 metriä leveä, ja sen pinta-ala on 18,7 hehtaaria. Lammella on kartan mukaan yksi saari.  Sen rantaviivan pituus on 3,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 107,1 metriä mpy.